Το Λόου Κάντρι.
Η πατρίδα μας...
είναι ένα πανέμορφο μέρος.
Αλλά υπάρχει μια σκοτεινή πλευρά.
Δεν ήταν ανάγκη να συμβεί.
Έπρεπε να γυρίσουν σπίτι.
Έπρεπε να γυρίσουν ασφαλείς.
Ο Άντονι αγαπούσε τη Μάλορι.
Ο Άντονι ήξερε πόσο τον αγαπούσε η Μάλορι.
Ο Πολ ήταν πολύ μεθυσμένος.
Φροντίσαμε όλοι να του πούμε
"Άσε τον Κόνορ να οδηγήσει, τον Άντονι".
Αλλά δεν άκουγε κανέναν.
Όλοι έλεγαν "Πολ, μην οδηγήσεις". Ο Πολ θύμωνε και απαντούσε
"Δικό μου είναι το σκάφος, το ξέρω το ποτάμι,
δεν θα οδηγήσετε το σκάφος μου".
Το σκάφος έκανε κύκλους.
Πηγαίναμε γύρω γύρω, κάναμε ζιγκ ζαγκ και μαλώναμε.
Όλοι ήταν θυμωμένοι.
Άφηνε το τιμόνι και έφευγε. Πήγαινε ο Κόνορ και το έπαιρνε.
Άκουσα μόνο εκείνη να ουρλιάζει. Και σηκώθηκε η πλώρη του σκάφους.
Άκουσα μια κραυγή και μετά ένα χτύπημα.
Άμεση Δράση, παρακαλώ.
Πολ, ποια γέφυρα είναι;
Επικρατούσε τρέλα. Όλοι ούρλιαζαν.
Πονάω, γαμώτο!
Μόλις έφτασα στην όχθη,
η Μάιλι ήρθε αμέσως και με ρώτησε πού είναι η Μάλορι.
Τότε αρχίσαμε όλοι να φωνάζουμε τη Μάλορι.
Μάλορι!
Πού σκατά είναι η Μάλορι;
Μπο, μαλάκα, χαμογελάς λες κι έχει πλάκα;
Η κοπέλα μου πέθανε, ρε Μπο!
Πέντε έφτασαν στην όχθη ζωντανοί, η 19χρονη Μάλορι Μπιτς όχι.
Ξέρετε τον Άλεκ Μέρντοχ;
Ναι, τον ξέρω.
Αυτός είναι ο γιος του.
Καλή τύχη.
Η διαμάχη δεν είναι μόνο για το δυστύχημα,
αλλά και γιατί ο Μέρντοχ δεν είναι φυλακή.
Δεν ήθελες να τα βάλεις μ' αυτήν την οικογένεια.
Μπορούσαν να κρύψουν κάτι
και να μην το μάθει ποτέ κανείς.
Ο Πολ Μέρντοχ εμφανίστηκε να οδηγεί πολύ μεθυσμένος.
Κάποιοι αναρωτιούνται
αν η οικογένεια τον προστάτευσε με τις διασυνδέσεις της.
Ήθελε να βεβαιωθεί ότι...
δεν θα μιλούσε κανείς.
Στην Παλιά Διαθήκη λέει "Οφθαλμόν αντί οφθαλμού".
Νομίζω ότι ο Πολ φοβόταν.
Άμεση Δράση κομητείας Χάμπτον.
Είμαι ο Άλεκ Μέρντοχ.
Κάποιος πυροβόλησε τη γυναίκα μου και το παιδί μου.
Το επί τέσσερα χρόνια αγόρι μου δολοφονήθηκε. Είναι τρομακτικό.
Πώς έχασαν τη ζωή τους τόσο πολλοί άνθρωποι;
Άμεση Δράση, παρακαλώ;
Βλέπω κάποιον ξαπλωμένο
στον δρόμο.
Γιατί δεν σκότωσε κι εμένα;
Όλοι έχουμε κρυμμένα μυστικά.
Σκέφτομαι "Κρυμμένα μυστικά; Τι λέει;"
Άκουσα ονόματα.
Αιμορραγεί, δεν μπορώ να τη σηκώσω.
Ξέρετε ποια είναι;
Κυρία μου, σταματήστε τις ερωτήσεις...
Πέντε πτώματα σε έξι χρόνια, όλα σχετικά μ' αυτήν την οικογένεια.
Αυτό είναι απόλυτα τρομακτικό.
ΔΙΠΛΗ ΑΝΘΡΩΠΟΚΤΟΝΙΑ: ΣΚΑΝΔΑΛΟ ΣΤΗ ΝΟΤΙΑ ΚΑΡΟΛΙΝΑ
ΦΕΒΡΟΥΑΡΙΟΣ 2019
Ακόμα κανένα ίχνος της έφηβης που έπεσε από το σκάφος.
Το σκάφος στο οποίο ήταν με πέντε φίλους χτύπησε σε πυλώνα στο Άρτσερς Κρικ.
Η 19χρονη Μάλορι Μπιτς έχει εξαφανιστεί από τις δύο το πρωί της Κυριακής.
Δεκάδες συγγενείς και φίλοι περιμένουν,
ελπίζουν σε ένα θαύμα.
Πού είναι η Μαλ;
Λίλι, πού είναι η Μαλ;
Πού είναι η Μαλ;
Έχεις κάτω τ' αφτιά. Πού είναι η Μαλ;
Λέει ότι με λένε Μάλορι.
Της αρέσει το σόφτμπολ και να παίζει με τις φίλες της.
Γνώρισα τη Μάλορι όταν ήμασταν παιδιά.
Οι αδελφές μας ήταν κολλητές.
Και να μη μας άρεσε, κάναμε αναγκαστικά παρέα.
Πήγαιναν μαζί μας στην εκκλησία όταν πηγαίναμε στο κατηχητικό.
Ο μπαμπάς του Άντονι έχτισε το πρώτο μου σπίτι.
Η Μάλορι ήταν περίπου τριών ή τεσσάρων, και πηδούσε στο τραμπολίνο
ενώ εμείς δουλεύαμε.
Και πραγματικά με τη Μάλορι ήμασταν κολλητοί φίλοι
πριν γίνουμε οτιδήποτε άλλο.
Πάντα τη φοβόταν.
Φοβόταν να βγει μαζί της.
Επειδή εκείνη τον φόβιζε.
Του έβγαλε μια πλευρά που είχαμε πολύ καιρό να δούμε.
Μάλορι!
Ξέρετε, μου άρεσε κάπως να γλεντάω.
Όταν τελικά τα άλλαξα όλα αυτά και καταστάλαξα,
όντως χάρηκα πολύ.
Καθώς μεγαλώναμε, κι οι δύο ξέραμε ότι θέλαμε να είμαστε μαζί.
Τα έφτιαξαν την πρωτοχρονιά.
Εκείνη έλεγε "Θεέ μου, επιτέλους".
Τον αγαπούσε πολύ.
Οι πεταλούδες πετούν
ΚΑΛΗ ΧΡΟΝΙΑ
Είναι η Μάλορι, δεν μπορείς να βρεις καλύτερη.
Οι φίλοι μου είναι η Μάιλι...
Ήμασταν κολλητές από τα προνήπια.
Ήρθε και μου είπε ότι είμαι όμορφη. Τα υπόλοιπα τα ξέρετε.
Ήμουν ένα ντροπαλό κοριτσάκι.
Εκείνη ήταν γεμάτη ενέργεια, δεν σταματούσε να μιλάει.
Τη Μόργκαν τη γνωρίσαμε αργότερα.
Όταν γνωρίσαμε τη Μόργκαν,
κάναμε πολύ περισσότερη παρέα.
Δεθήκαμε πολύ.
Τη μέρα που γνώρισα τη Μάλορι,
ήμασταν σε ένα πάρτι.
Μ' αρέσει αυτό.
Η Μάλορι με πλησίασε και είπε ότι της αρέσουν τα παπούτσια μου.
Μετά απ' αυτό, ήξερα ότι θα γίνουμε καλές φίλες.
Μόργκαν, Μάιλι και Μάλορι.
Όλες από μι.
Όλες με έντονη προσωπικότητα,
και ταιριάζαμε πολύ μεταξύ μας.
Η μία τροφοδοτούσε την άλλη.
Τα κορίτσια ήταν πολύ καλές φίλες και τα αγόρια πολύ καλοί φίλοι.
Ο Κόνορ ήταν ξάδελφός μου.
Ο καλύτερος φίλος μου από πάντα.
Αν ήμουν με τον Κόνορ, ήμουν με τη Μάιλι και τη Μάλορι.
Πώς το κάνεις αυτό;
Δεν ξέρω.
Ταιριάζαμε τέλεια.
Εγώ έβγαινα με τον Κόνορ, η Μάλορι με τον Άντονι.
Η Μόργκαν έβγαινε με τον Πολ.
Ένιωθα παρείσακτη όταν ξεκίνησα το λύκειο.
Εκεί γνώρισα τον Πολ.
Ήταν στο μάθημα Ιστορίας.
Ταίριαζαν οι ενέργειές μας.
Περνούσαμε καλά οι δυο μας,
κάναμε χαζομάρες.
Η παιχνιδιάρα προσωπικότητά του ήταν...
που με τράβηξε αρχικά.
Πιάσ' τον, Σαμ!
Τα φτιάξαμε στη δευτέρα λυκείου.
Ο Πολ δεν είχε ποτέ κοπέλα.
Νομίζω ότι μάλλον τη νευρίαζα λίγο,
επειδή ήμουν συνέχεια εκεί.
Κάποιες φορές έλεγε "Μακάρι να πάει σπίτι του αυτός ο ηλίθιος".
Καταλάβατε; Πάντα τους ενοχλούσα.
Μου άρεσε η Μόργκαν,
και αγαπιόντουσαν. Χαιρόμουν για εκείνον.
Ήξερα τον Πολ από παιδί.
Κάναμε τα πάντα μαζί.
Κυνήγι, ψάρεμα.
Μου άρεσε να είμαστε μαζί.
Και η Μόργκαν σίγουρα ερωτεύτηκε γρήγορα την προσωπικότητά του.
Ήταν ο πιο αστείος άνθρωπος.
Ο Πολ ήταν πάντα εκεί.
Έφερνε δώρα την ημέρα του Αγίου Βαλεντίνου.
Πανό για τον χορό του σχολείου.
Έκανε τα πάντα. Ήταν ένα υπέροχο παιδί.
Ήμασταν μαζί.
Θες να κάνουν παρέα οι συγγενείς, αλλά οι δικοί μου δεν ήταν από δω.
Είμαστε από το Λονγκ Άιλαντ.
Είμαι νοσοκόμα σε φυλακή.
Εγώ είμαι αρχιτέκτονας κήπων και σχεδιαστής.
Δεν έχουμε παρέες. Δουλεύουμε, κάνουμε τα δικά μας.
Δεν ήξερα ποιος ήταν.
ΧΑΜΠΤΟΝ
Η κομητεία Χάμπτον είναι ένα όμορφο, υπέροχο μέρος της Νότιας Καρολίνας.
Κανείς δεν έρχεται εδώ αν δεν είναι ντόπιος.
Όλοι γνωριζόμαστε.
Όλοι ξέρουν ποιοι είναι οι Μέρντοχ.
Οι Μέρντοχ έχουν το μεγαλύτερο νομικό γραφείο στην πόλη.
Η οικογένεια Μέρντοχ ζει στην κομητεία Χάμπτον πολλά χρόνια.
Όλα ξεκίνησαν με τον προ-προ-προπάππο του Πολ,
τον Ράντολφ Μέρντοχ τον πρεσβύτερο.
Πήγε στον γιο του Ράντολφ, τον Μπάστερ Μέρντοχ.
Τελικά πήγε στον Ράντολφ Μέρντοχ, τον παππού του Πολ.
Όλοι τους είχαν μαζί το νομικό γραφείο και δούλευαν ως δικηγόροι.
Δούλευαν κυρίως ως κατήγοροι ή ως περιφερειακοί εισαγγελείς.
ΤΟ ΜΗΛΟ ΚΑΤΩ ΑΠΟ ΤΗ ΜΗΛΙΑ
Επί πάνω από έναν αιώνα,
οι Μέρντοχ ήταν ο νόμος και η τάξη εδώ στη 14η Περιφέρεια.
Δούλευαν και στις δύο πλευρές του νόμου.
Από αστικές υποθέσεις ως ποινικές.
Είχαν δίκτυο που περιλάμβανε δικαστές και δικηγόρους,
αστυνομικούς, σερίφηδες,
τον μέσο, κοινό άνθρωπο που υπηρετούσε ως ένορκος.
Εκείνοι ήταν ο νόμος σ' αυτήν την περιοχή.
Και κάποιες φορές ήταν υπεράνω του νόμου.
Η οικογένειά μου και αυτή του Πολ είναι από διαφορετική τάξη.
Ήταν από δύο διαφορετικούς κόσμους.
Δεν ταίριαζαν πουθενά οι οικογένειές μας.
Αγαπούσα τον Πολ, και ήθελα να είμαι αυτό που ήθελε να είμαι,
αυτό που ήθελαν οι δικοί του να είμαι.
Την πήγαιναν στο Κεντάκι Ντέρμπι.
Την πήγαιναν στο Φάιναλ Φορ του μπάσκετ.
Για υποβρύχιο ψάρεμα ξιφία στη Γουατεμάλα.
Πάντα πήγαιναν κάπου.
Θα περάσουμε από το σπίτι στο οποίο μεγάλωσε ο Πολ.
Αυτό είναι. Το σπίτι του Ράντολφ Μέρντοχ.
Αυτός ο πρώτος δρόμος είναι ο δρόμος απ' όπου έμπαινε ο Πολ.
Φαίνεται. Είναι μεγάλο σπίτι.
Έχουν ιδιωτικό δρόμο.
ΜΗΝ ΕΙΣΕΡΧΕΣΤΕ
Έχουν πολλά διαφορετικά σπίτια.
Ένα παράδειγμα είναι το Μοσέλ.
Νομίζω ότι στον Άλεκ ανήκουν 4.000 στρέμματα.
Είναι στα περίχωρα του Χάμπτον.
Το Μοσέλ ήταν ο παράδεισός μου.
Με τον Πολ ψαρεύαμε γατόψαρα, κυνηγούσαμε.
Δεν βαριόσουν ποτέ.
Στον Πολ άρεσε να κυνηγά χοίρους,
οπότε είχε πολλούς σκύλους.
Είχαν ένα υπόστεγο τρακτέρ όπου φύλαγαν τον εξοπλισμό.
Είχαν υπόστεγο για το γδάρσιμο, πολλές λίμνες.
Ό,τι κάνουν τα επαρχιόπαιδα.
Έκαναν ό,τι ήθελαν και διασκέδαζαν.
Είχαν αεροπλάνο και είχαν και διάδρομο προσαπογείωσης.
Το αεροπλάνο προσγειωνόταν σε υπόστεγο
που είχε πόρτα που άνοιγε.
Γιατί είχατε τον διάδρομο;
Έτσι όπως τα έλεγε ο Πολ, ήταν για ό,τι μπορείς να φανταστείς.
Ναρκωτικά και στρίπερ κι απ' όλα.
Δεν μπορούσες να πιστέψεις όλα όσα έλεγε ο Πολ.
Είναι μια τεράστια παιδική χαρά για τον Πολ.
Ήμασταν πάντα εκεί.
Να το δικηγορικό γραφείο.
Κάθε χρόνο το Χάμπτον κάνει ένα φεστιβάλ καρπουζιού,
μαζεύονται όλοι.
Κλείνουν τους δρόμους. Έχουν πάγκους, φαγητό, ποτά.
Ο Άλεκ όμως μας άφηνε να τρυπώνουμε στο γραφείο από την πίσω πόρτα.
Πηγαίναμε στο γραφείο του Άλεκ, και πάντα είχε μπουκάλια με ποτά
που πρόσφερε σ' εμάς και στα παιδιά των συνεταίρων του γραφείου.
Κι όταν λέω "παιδιά", ήμασταν μάλλον
περίπου 14 με 16 ετών.
Η πίσω είσοδος από την οποία μπαίναμε πάντα.
Ναι.
Δεν είμαι από οικογένεια που έπινε πολύ.
Ο μπαμπάς μου έπινε πού και πού, αλλά...
Ποτέ δεν είχαν μεθύσει.
Όποτε ήμουν με τους Μέρντοχ, ήταν πολύ...
Ήταν φυσιολογικό γι' αυτούς να πίνουν
και να έχουν πάντα πολύ αλκοόλ στο σπίτι.
Εγώ κι ο Πολ, παρόλο που ήμασταν σ' αυτήν την ηλικία,
δεν είχαν πρόβλημα να πίνουμε, και πάντα μας έδιναν αλκοόλ.
Τότε άρχισα να πίνω.
6:10 π.μ. ΑΗΔΙΑ!
Γαμώτο, μπρο.
Το αλκοόλ σίγουρα άλλαξε τη συμπεριφορά του Πολ...
Τον λέγαμε Τίμι όταν μεθούσε.
Έτσι τον έλεγε ο Άντονι Κουκ.
Ήταν ένα τυχαίο όνομα, απλώς για...
Ήταν άλλος άνθρωπος, δεν ήταν πια ο Πολ.
Ήταν... Ήταν ο Τίμι.
Να πάρει, μικρέ!
Από γλυκό παιδί,
μόλις έπινε δύο ποτά γινόταν εντελώς άλλος άνθρωπος.
Τι έχεις να πεις;
Τρία ψάρια, μωρό μου.
Όχι.
Δώσε μας καλές συμβουλές, Πολ.
Καλά.
Πάρε σκάφος για το τουρνουά ψαρέματος,
επειδή δεν έχεις καμία ελπίδα.
Εντάξει.
-Τουρνουά Νότιας Καρολίνας. -Καλά.
Άρχιζε να κάνει περίεργα με τα χέρια του...
αλλά αυτό που άλλαζε περισσότερο ήταν τα μάτια του.
Ήταν σαν να σε διαπερνούσε το βλέμμα του.
Αλλά απλώς προσπαθούσε όσο μπορούσε
να καταλάβει τι λες.
Επειδή ήταν τόσο μεθυσμένος, που...
Δεν μπορούσε να λειτουργήσει.
Όλοι έλεγαν πάντα "Τρομακτικός φαίνεται".
"Έτοιμος να με σκοτώσει". Απλώς προσπαθεί να σε καταλάβει.
Τι σκατά;
Τι σκατά; Είδες;
Κάτι που ξέρουν πολλοί για τον Πολ ήταν ότι του άρεσε η προσοχή.
Και νομίζω...
Και νομίζω ότι γι' αυτό έπινε.
Κάτι τον προβλημάτιζε τόσο που τον έκανε να πίνει όπως έπινε.
Πίνεις έτσι για να ξεφύγεις από κάτι.
Ξέρεις, αναρωτιέσαι με τον Πολ.
Ήξερε ότι το να πίνεις τόσο πολύ ήταν κακό;
Ήξερε πραγματικά ότι υπάρχουν συνέπειες όταν κάνεις κάτι;
Επειδή μάλλον δεν το ήξερε.
Δεν ξέρω.
Η Μόργκαν είπε ότι μερικές φορές προσπάθησε να πει στη μαμά του, τη Μάγκι,
ότι ο Πολ έπινε πολύ, κι εκείνη δεν έδωσε σημασία.
Η οικογένειά του έκανε τα στραβά μάτια, το έβρισκε αστείο και...
Θα κηλίδωνε την οικογένεια.
Δεν ήθελαν να επιλέξουν να τον στείλουν για αποτοξίνωση.
Ένιωθα ότι η Μάγκι, ως μάνα,
δεν αγαπούσε τόσο τον Πολ όσο αγαπούσε τον Μπάστερ.
Ήταν πολύ αδιάφορη μητέρα προς τον Πολ.
Ο Μπάστερ είναι ο μεγάλος αδελφός του Πολ.
ΑΠΟΦΟΙΤΗΣΗ ΤΟΥ ΜΠΑΣΤΕΡ
Ρίτσαρντ Αλεξάντερ Μέρντοχ ο νεότερος.
Ο Μπάστερ πήγε στο Γουόφορντ. Αποφοίτησε. Η Μάγκι ξετρελάθηκε.
Ήταν σε αδελφότητα. Εκείνη ήταν περιχαρής.
Εκείνος πήγε στη Νομική, κι εκείνη ήταν κατενθουσιασμένη.
Ο Μπάστερ ήθελε τη ζωή του πατέρα του.
Ήθελε να γίνει μεγάλος δικηγόρος.
Ήθελε να έχει τον πλούτο και τη δύναμη.
Ακολουθούσε τα βήματα του πατέρα του.
Ο Πολ δεν ήθελε να γίνει δικηγόρος.
ΝΟΤΙΑ ΚΑΡΟΛΙΝΑ
Ήταν το μαύρο πρόβατο της οικογένειας.
Θεωρούσε πως οι γονείς του πίστευαν
ότι ήταν απογοήτευση.
Για τον Πολ, η αποδοχή και η αγάπη
ήρθαν από την κυρία Γκλόρια.
Δούλευε χρόνια για τον Ράντολφ και τη Λίμπι.
Γι' αυτό την προσέλαβαν ο Άλεκ και η Μάγκι.
Ήταν η δεύτερη μαμά του Πολ. Εκείνη τον μεγάλωσε ουσιαστικά.
Ήταν μαζί του από τα δύο του χρόνια.
Ο Πολ την αγαπούσε,
επειδή η Γκλόρια έδινε στον Πολ ό,τι δεν του έδινε η Μάγκι.
Η κυρία Γκλόρια ήταν υπέροχη γυναίκα.
Φρόντιζε τον Πολ
όπως δεν τον φρόντιζε κανείς συγγενής.
Η κυρία Γκλόρια θα πήγαινε στην άκρη του κόσμου για τον Πολ Μέρντοχ.
Ο Πολ αγαπούσε την Γκλόρια.
Και δεν θυμάμαι να έχει φωτογραφία κανενός στο πορτοφόλι του,
αλλά είχε φωτογραφία της Γκλόρια.
Όταν ο Πολ άρχισε να μεγαλώνει,
η παράτολμη συμπεριφορά του έγινε πολύ χειρότερη.
Και πάντα έμπλεκε.
Ο Πολ μιλούσε πολύ στον παππού του τον Ράντολφ.
Όποτε ο Πολ έμπλεκε,
έπαιρνε τον παππού του.
Και ο Ράντολφ έπαιρνε τον Άλεκ,
και ουσιαστικά έφτιαχναν μια ιστορία.
Στο άψε σβήσε, είχε εξαφανιστεί.
Έτσι ήταν.
Προφανώς, ναι, τα είχαμε, αλλά ήξερα ότι ήταν ταραχοποιός.
Και κάποιοι ανησυχούσαν και δεν ένιωθαν άνετα με τον Πολ.
ΜΟΣΕΛ
Η Μάλορι και ο Πολ ήταν φίλοι.
Τα πήγαιναν πολύ καλά.
Όχι πολύ καλά, αλλά καλά.
Εκείνη σχεδόν... Ήταν σαν να ανεχόταν τον Πολ.
Η Μάιλι τον μισούσε.
Δεν ήταν φίλοι.
Στην αρχή είπα "Αρέσει στη Μόργκαν.
Οπότε, μάλλον κάτι καλό έχει".
Αλλά ταυτόχρονα, δεν ήταν κάποιος που πίστευα
ότι θα 'πρεπε να βγαίνει με κολλητή μου.
Επίσης, δεν θα 'πρεπε να είμαστε μαζί του όταν ήταν μεθυσμένος.
Δεν ήταν επικίνδυνο μόνο γι' αυτόν, ήταν επικίνδυνο και για μας.
25 ΔΕΚΕΜΒΡΙΟΥ 2017
Γυρίζαμε από ένα χριστουγεννιάτικο πάρτι.
Μπήκαμε στο φορτηγάκι.
Μου είπε να σηκωθώ από τη θέση του οδηγού.
Λέω "Γιατί;" Λέει "Θα οδηγήσω εγώ".
Μαλώσαμε πολύ κι ο Πολ ήταν πολύ επιθετικός.
Και αρχικά οδηγούσε σχετικά καλά.
Θα φτάναμε σπίτι καλά.
Σ' εκείνη τη στροφή, ο Πολ έχασε τον έλεγχο και μας πέταξε σε ένα χαντάκι.
Το φορτηγάκι ήταν πλάγια.
Είχε πολλά όπλα στο αμάξι του, παντού σκορπίστηκαν όπλα.
Κουτάκια μπίρας.
Πήρα την Άμεση Δράση, κι ο Πολ το έκλεισε και πέταξε το τηλέφωνο μακριά.
Ο Πολ πήρε τον Ράντολφ.
Του είπε ακριβώς πού είμαστε. Μετά πήρε τον μπαμπά του.
Και εμφανίστηκαν ο Ράντολφ, ο Άλεκ και η Μάγκι.
Πριν καν δουν πώς είμαστε, άνοιξαν πίσω το φορτηγάκι
και έβγαλαν όλα τα όπλα.
Και καθάρισαν την καρότσα και το πάτωμα από όλα τα κουτάκια μπίρας.
Είπα "Πλάκα κάνετε;" Μου λένε "Κάλεσες την αστυνομία;"
"Ναι". "Γιατί το έκανες αυτό;"
Προσπαθούσαν να με πείσουν ότι δεν ήταν ανάγκη να πάρω την αστυνομία,
ο γιος τους μπορεί να έμπλεκε.
Θα μπορούσαμε να έχουμε πεθάνει.
Αλλά δεν βγήκε τίποτα απ' αυτό.
Ήταν μια παράξενη σχέση.
Δεν ήταν φυσιολογικός ο τρόπος που μάλωναν οι δυο τους.
Ήταν πολύ άβολο για όσους ήταν μπροστά.
Εκείνος τη χώριζε για το Σαββατοκύριακο,
μετά τα ξανάφτιαχναν και τέτοια.
Δεν ήθελες κάποιος κοντά σου,
που αγαπάς, να ζει κάτι τέτοιο.
Με τη Μάλορι λέγαμε "Να τον χωρίσεις".
Την πείθαμε να το κάνει.
Και για κάποιον λόγο, εκείνη πάντα επέστρεφε.
Ως μια από τις καλύτερες φίλες της, ταραζόμουν πολύ που το έβλεπα.
Νομίζω ότι η σχέση μας ήταν κάτι
που δεν ήθελα να τελειώσει, επειδή όταν ήταν καλή, ήταν πολύ καλή.
Αλλά όταν ήταν κακή, ήταν...
Ήταν πολύ κακή.
Είχε αρχίσει να με χτυπάει, και...
Τότε τον χώριζα.
Και ο Πολ έκανε και έλεγε τα πάντα
για να επανορθώσει για όσα είχαν γίνει.
Συγγνώμη.
Και...
Οπότε, ήξερα ότι...
Και ήμουν ένα μικρό κορίτσι, 16 ή 17 ετών...
Δεν ξέρω.
Έχεις στο μυαλό σου την ιδέα μιας σχέσης.
Φαίνεται ότι το παρέβλεπα, επειδή αυτό που πραγματικά ήθελα
ήταν ο Πολ που ήξερα.
Η Γκλόρια ήξερε πώς ήταν ο Πολ, και τον είχε δει σε...
Σε κάθε συναίσθημα, σε κάθε του βήμα, εκείνη ήταν εκεί.
Η Γκλόρια έλεγε
"Τον ξέρεις. Πρέπει είτε να μάθεις
να τον αντέχεις είτε να τον χωρίσεις".
Τη θυμάμαι να λέει
"Μωρό μου, μπορείς να αγαπάς κάποιον από απόσταση.
Αν σε πληγώνει περισσότερο το να είσαι μαζί του, πρέπει να φύγεις".
Ναι, ανησύχησα πολύ ένα βράδυ, ήταν...
Γιορτάζαμε την αποφοίτηση του Μπάστερ.
Μείναμε σε ένα ξενοδοχείο.
Εκείνος ήταν πολύ μεθυσμένος.
Είχαμε πέσει για ύπνο, και για κάποιον λόγο ο Πολ με κλοτσούσε.
Του φώναξα, και ανέβηκε επάνω μου,
και τον θυμάμαι να ουρλιάζει
"Σου είπα να σκάσεις".
Μου πίεζε τον λαιμό.
Θυμάμαι ότι μου έδωσε μια δυνατή γροθιά στο γόνατο, εδώ.
Και...
Συγγνώμη.
Το 2019 δούλευα στο Retail Therapy ως πωλήτρια.
Όπως και η Μάιλι και η Μάλορι.
Ήμουν έτοιμη να χωρίσω με τον Πολ,
αλλά όλο άλλαζα γνώμη.
Εκείνη ερχόταν για δουλειά
και καταλάβαινες ότι είχε κλάψει.
Με τη Μάλορι λέγαμε "Δεν είναι φυσιολογικό αυτό.
Και οι δύο έχουμε σχέσεις και καμιά μας δεν το περνάει αυτό.
Πρέπει να τον χωρίσεις".
Της έλεγα "Εσύ είσαι πιο σημαντική από εκείνον".
Η Μάλορι με στήριζε πολύ, με έβλεπε κάθε μέρα.
Η Μάλορι με διευκόλυνε πάρα πολύ.
Φρόντιζε πάντα να γελάω.
Έκανε τα πάντα γι' αυτό.
Έκλαιγα στη δουλειά, και με αγκάλιαζε.
Ή μου έστελνε μηνύματα να με ανεβάσει,
μου θύμιζε ότι είμαι κάποια και μόνη μου, ότι όλα θα πήγαιναν καλά.
Το να έχω τη Μάλορι και τη Μάιλι...
Ήταν φίλες που νοιάζονταν πραγματικά.
Ωραία. Κάθισε ίσια.
Ο Άντονι είναι πρώτος μου ξάδελφος.
Θα έλεγα, μάλλον ο πιο κοντινός μου ξάδελφος.
Εγώ, ο Άντονι, η Μάιλι, η Μάλορι. Όλοι αρχίσαμε να κάνουμε παρέα.
Αν η Μάιλι έκανε κάτι με τους δικούς της,
πάντα έκανα παρέα με τη Μάλορι.
Ήξερα τη Μάλορι πριν τη Μάιλι.
Πώς νιώθεις τώρα να μιλάς για το συμβάν;
Δεν θα το συζητήσουμε.
Αν πιστεύω ότι ίσως...
ΑΝΤΟΝΙ ΚΟΥΚ ΑΓΟΡΙ ΤΗΣ ΜΑΛΟΡΙ
...κάποια πράγματα μπορούσαν να συμβούν εντελώς διαφορετικά;
Μπορώ να σας κοιτάξω σήμερα και να σας πω
"ναι".
12 ΒΑΘΜΟΙ ΚΕΛΣΙΟΥ
23 ΦΕΒΡΟΥΑΡΙΟΥ 2019 ΜΠΑΡΜΠΕΚΙΟΥ ΣΤΡΕΙΔΙΩΝ
Τον Φεβρουάριο του 2019
μας έστειλε μήνυμα ένας φίλος, μας κάλεσε σε μπάρμπεκιου στρειδιών.
Το μπάρμπεκιου στρειδιών είναι απ' αυτά που κάνεις εδώ
όταν αρχίζει να κάνει κρύο.
Ξέρετε, ψήνεις στρείδια.
Η Μάλορι μου είπε "Όλοι οι άλλοι θέλουν να πάνε.
Πάμε κι εμείς;"
Και είπα "Όχι".
Έκανε κρύο, δεν ήθελα να πάω σε πάρτι.
Η Μάλορι ήθελε πολύ να πάει.
Με κοίταξε με λυπημένο βλέμμα,
με ρώτησε ξανά, και τελικά ενέδωσα.
ΠΛΗΚΤΡΟΛΟΓΕΙ...
Ο Πολ μού έστειλε μήνυμα. "Οι φίλες σου θα πάνε.
Πρέπει να είσαι μαζί μου".
Ένιωθα ότι ο Πολ προσπαθούσε να με κάνει να νιώσω ενοχές.
Εγώ πήγα κυρίως για να είμαι με τις καλύτερες φίλες μου.
Γιατί αποφασίσατε να πάρετε το σκάφος;
Μόνο για να φερθούμε αυθόρμητα.
Είχα ανεβοκατέβει τον ποταμό Μπιούφορτ χίλιες φορές.
Ποτέ δεν είχα φτάσει τόσο μακριά.
Ο Πολ κι ο Κόνορ ήξεραν τι έκαναν, τους εμπιστευόμουν.
Δέσαμε το σκάφος σε μια προβλήτα,
και νομίζω ότι όλοι άρχισαν να πίνουν πολύ νωρίς.
Με τη Μάιλι ήμασταν στην προβλήτα,
κοιτάξαμε πίσω, κι ο Πολ είχε ένα χωνί
και έριχνε την μπίρα μέσα στο χωνί.
Φύγαμε με το σκάφος για να πάμε στο μπάρμπεκιου.
ΕΞΟΔΟΣ
Στη διαδρομή, έκανε παγωνιά.
Με τη Μάλορι καθόμασταν στο ψυγείο,
σηκωνόμασταν για να πάρουν ποτά.
ΒΡΑΔΙΑ ΡΑΝΤΕΒΟΥ
ΜΕΘΥΣΜΕΝΟΙ ΒΛΑΚΕΣ
8:00 Μ.Μ. ΜΠΑΡΜΠΕΚΙΟΥ ΣΤΡΕΙΔΙΩΝ
Φτάσαμε στην προβλήτα.
Φτάσαμε αργότερα, μας πήρε ώρα να φτάσουμε.
Αφήσαμε το ψυγείο στο σκάφος
και πηγαινοερχόμασταν στην προβλήτα για να παίρνουμε τα ποτά από το σκάφος.
Πολλοί ήταν αυτοί που το σχολίασαν.
"Το πάρτι πήγε ως αργά.
Κάνει κρύο.
Ίσως δεν είναι πολύ καλή ιδέα να γυρίσετε με το σκάφος".
Πολλοί προσφέρθηκαν να μας πάνε με αμάξι.
Να αφήσουμε το σκάφος.
Ο Πολ ήταν πολύ περήφανος γι' αυτό.
Ακόμα κι αν κάποιος έπαιρνε τα κλειδιά από τον Πολ και έλεγε
"Δεν ανεβαίνεις στο σκάφος",
ο Πολ θα νευρίαζε.
Και δεν λένε συχνά "όχι" στους Μέρντοχ.
Ξέρω ότι η Μάιλι, η Μάλορι κι εγώ έπρεπε να είχαμε το μυαλό να μην πάμε.
Πάντα θα μετανιώνω που πήγαμε.
Φύγαμε γύρω στις δώδεκα.
Μετά το μπάρμπεκιου, μαλώσαμε με τον Κόνορ.
Μαλώναμε που θα πήγαινε στο μπαρ.
Ο Πολ και ο Κόνορ ήθελαν να κάνουν μια στάση
που κανείς άλλος δεν ήθελε.
12:55 π.μ. ΑΦΙΞΗ ΣΤΟ ΜΠΑΡ ΛΟΥΘΕΡΣ
Ο Πολ ήθελε να πάει στο μπαρ,
κι όταν ο Πολ θέλει κάτι, θα γίνει.
Δεν μπορούσαμε να τον μεταπείσουμε. Κανείς δεν τον σταματούσε.
Πήγαμε στην προβλήτα στο κέντρο του Μπιούφορτ.
Και περιμέναμε να γυρίσουν τα αγόρια.
Τότε η Μάλορι με τον Άντονι μόλις τα είχαν φτιάξει.
Ήταν ακόμα στα μέλια.
Είχαν κόλλημα ο ένας με τον άλλον, ήταν στον κόσμο τους.
Μιλούσαν.
Με τη Μάιλι μάλλον λέγαμε πόσο μισούμε τον Πολ και τον Κόνορ.
Αφού φύγαμε από το Λούθερς,
βγήκε ο Πολ, και δίπλα του ήταν μια πλαστική καρέκλα.
Γύρισε ανάποδα την καρέκλα.
Τον θυμάμαι να γυρίζει,
να σηκώνει τα χέρια, να τα ανοίγει.
Αυτό πρόδιδε αμέσως ότι είχε γίνει ο άλλος του εαυτός, ο Τίμι.
Ήταν πάρα πολύ μεθυσμένος.
Φροντίσαμε όλοι να του πούμε
"Άσε τον Κόνορ να οδηγήσει, τον Άντονι".
Αλλά δεν άκουγε κανέναν.
Όλοι έλεγαν "Πολ, μην οδηγήσεις. Είναι αργά, κάνει κρύο. Θέλουμε να πάμε σπίτι".
Είπαμε να καλέσουμε ταξί.
Ο Πολ δεν ήθελε να αφήσει το σκάφος του.
Φοβόταν να το αφήσει εκεί.
Κι εγώ...
δεν θα άφηνα όλους τους άλλους.
Δεν θα άφηνα τον Κόνορ, τη Μάιλι, τη Μόργκαν, τον Πολ.
Μπήκαμε ξανά στο σκάφος για να γυρίσουμε σπίτι.
Όλοι έλεγαν "Πολ, μην οδηγήσεις". Ο Πολ θύμωνε και απαντούσε
"Δικό μου είναι το σκάφος, το ξέρω το ποτάμι,
δεν θα οδηγήσετε το σκάφος μου".
1:17 π.μ. ΦΕΥΓΟΥΝ ΑΠΟ ΤΟ ΜΠΑΡ ΛΟΥΘΕΡΣ
Ο τρόπος που οδηγούσε ο Πολ ήταν τρομακτικός.
Το σκάφος έκανε κύκλους.
Πηγαίναμε γύρω γύρω, κάναμε ζιγκ ζαγκ και μαλώναμε.
Όλοι ήταν θυμωμένοι.
Ο Πολ άφηνε το τιμόνι και έφευγε.
Πήγαινε ο Κόνορ και το έπαιρνε.
Κυριολεκτικά σηκώθηκα και του φώναξα
"Αν δεν αφήνεις άλλον να οδηγήσει, πήγαινέ μας σπίτι".
Ήρθε ακριβώς μπροστά μου
και είπε "Βούλωσέ το και κάτσε κάτω".
Ο Άντονι άρχιζε να τσαντίζεται πολύ.
Φώναξα στον Πολ, στη Μόργκαν, στη Μάιλι, στον Κόνορ.
Σε όλους.
Ο Πολ μού φώναζε "Γιατί δεν με υποστηρίζεις;"
Του έλεγα "Γιατί να σε υποστηρίξω;
Μας ουρλιάζεις και μιλάς παράλογα.
Φέρεσαι τρελά".
Κι εκείνος με κοίταξε και είπε
"Ξέρεις τι είναι τρελό;
Ότι ο πατέρας σου δεν βγάζει αρκετά για να ζήσει την οικογένειά σου".
Άρχισα να κλαίω, και τότε ο Πολ ήρθε μπροστά μου
και άρχισε να ουρλιάζει, και...
Τότε ο Πολ με χαστούκισε.
Μετά...
Συγγνώμη.
Φαινόταν, από τον τρόπο που το έκανε, πως δεν ήταν η πρώτη φορά.
Ήταν θλιβερό να βλέπεις μια κολλητή σου φίλη να κακοποιείται
μπροστά σου.
Σκεφτόμουν "Δεν μπορείς πια να το κρύβεις από κανέναν μας. Δεν είναι σωστό".
Τότε όλοι είπαν "Ξέρεις κάτι;
Ας φύγουμε".
Και πήγαμε από το ρελαντί σε...
Σηκώθηκε η πλώρη του σκάφους.
Άφηνε το τιμόνι ενώ πηγαίναμε πολύ γρήγορα.
Ο Κόνορ έβαζε το χέρι από το πλάι και ευθυγράμμιζε το τιμόνι.
Ο Κόνορ ήρθε και μου είπε ότι μ' αγαπάει,
και καταλάβαινα ότι φοβόταν κι αυτός.
Η Μάιλι ούρλιαζε "Κόνορ", και την ένιωσα να με αρπάζει.
Γλίστρησα.
Σήκωσα τα πόδια, τράβηξα τη Μάλορι κοντά μου.
Κοιτούσα τη γέφυρα και έλεγα "Θα πέσουμε πάνω της".
Άκουσα μια κραυγή, και μετά λιποθύμησα.
Επικρατούσε τρέλα. Όλοι ούρλιαζαν.
Μόλις έφτασα στην όχθη,
η Μάιλι ήρθε αμέσως και με ρώτησε πού είναι η Μάλορι.
Τότε αρχίσαμε όλοι να φωνάζουμε τη Μάλορι.
Μάλορι!
Πού σκατά είναι η Μάλορι;
Ο Άντονι έμεινε στο νερό όσο μπορούσε.
Έβγαινε έξω, κατέβαινε ξανά.
Μπήκα στο νερό ξανά και ξανά.
Το νερό κάτω από τη γέφυρα κυλούσε πολύ γρήγορα.
Πήγαινα ενάντια στο ρεύμα.
Είσαι εκεί, φοβάσαι για τη ζωή σου.
Ή το κάνεις ή πεθαίνεις.
Θυμάμαι να συνέρχομαι.
Αμέσως πήρα το τηλέφωνό μου και κάλεσα την Άμεση Δράση.
Άμεση Δράση, παρακαλώ.
Το σκάφος μας συνετρίβη στο Άρτσερς Κρικ.
Είστε κοντά στη γέφυρα;
Μόνο μία γέφυρα υπάρχει στο Άρτσερς Κρικ.
Πέσατε πάνω στη γέφυρα;
Είμαστε κάτω από τη μοναδική γέφυρα στο Άρτσερς Κρικ.
Είστε κάτω από τη γέφυρα, εντάξει.
Μάλορι!
-Παρακαλώ, στείλτε κάποιον. -Ερχόμαστε, εντάξει;
Πήγα στην κορυφή της γέφυρας.
Είδα μπλε φώτα να έρχονται κι από τις δύο κατευθύνσεις.
Πρώτα ήρθε η αστυνομία.
Αγνοείται μια γυναίκα.
Κάθισα στο σκάφος, αιμορραγούσα.
Πονάω! Πονάω, γαμώτο!
Με πλησίασε ένας αστυνομικός, μου είπε "Θα γίνεις καλά".
Έλεγα "Πείτε μου ότι βρήκατε τη Μάλορι".
Είπε "Όχι, δεν βρήκαμε ακόμα τη Μάλορι".
Θυμάμαι ότι το πρόσωπό μου ήταν πολύ ζεστό.
Τα κάτω δόντια μου μπροστά από τα πάνω.
Κάτι δεν πήγαινε καλά.
Ο Πολ ήταν με τα εσώρουχά του.
Τον ένοιαζε μόνο να τηλεφωνήσει στον παππού του.
Μου δίνεις το κινητό σου;
Δεν έχεις κινητό;
Όχι, σου έπεσε στο γρασίδι εκεί πίσω.
Δεν με εκπλήσσει αυτό.
Θυμάμαι τον Άντονι να λέει "Εσύ το έκανες, εσύ φταις".
Μπο, χαμογελάς λες κι έχει πλάκα;
Κάθισε κάτω.
Η κοπέλα μου πέθανε, Μπο!
Ελπίζω να καείς στην Κόλαση!
Είναι ταραγμένος.
Τους πήρε 15 με 20 λεπτά να πείσουν τον Πολ να μπει στο ασθενοφόρο.
Και δεν απαντάει ούτε σ' εμένα ούτε σε κανέναν μας.
Όταν τελικά έφυγαν, ο Πολ πήρε τον παππού του και είπε
"Είχαμε ένα ατύχημα με το σκάφος. Και δεν βρίσκουν τη Μάλορι.
Ναι, ο Κότον Τοπ φταίει".
Ήταν το παρατσούκλι του Κόνορ.
Σκέφτηκα "Σοβαρά;"
Ήθελα να τον τσακίσω στο ξύλο, γιατί δεν οδηγούσα εγώ.
Μαμά, πρέπει να έρθετε στο Μπιούφορτ, γρήγορα.
Όταν σου τηλεφωνούν μέσα στη νύχτα,
ξέρεις ότι κάτι συμβαίνει.
Κι αν είναι στον πάτο του ποταμού, ρε;
Έλεγε μόνο "Δεν βρίσκουμε τη Μάλορι.
Δεν βρίσκουν τη Μάλορι". Κι εγώ είπα "Ερχόμαστε.
Ερχόμαστε όσο πιο γρήγορα μπορούμε".
Έχει βγει η ομάδα θαλάσσιας έρευνας.
Η πυροσβεστική του Πάρις Άιλαντ.
Έχουν τους πάντες και ψάχνουν.
Ο Άντονι έλεγε
"Πήρε κανείς τον κύριο Φίλιπ; Την κυρία Ρενέ;
Πάρτε τους αμέσως, πρέπει να το μάθουν".
-Επώνυμο "Μπιτς"; -Μπιτς.
Μέλανι; Μάλορι;
Ρωτούσα για την οικογένεια της Μάλορι.
Έχω τα νούμερά τους, αλλά δεν θέλω να πάρω εγώ.
Και δεν ξέρω...
Υποτιτλισμός: Μαριλένα Τζοβάνη